text: Um BeranHvat er BerinStarvsfólkTagnarskylda og fráboðanarskyldaHer húsast vitBerin kann hjálpa tær sum hevur• mist foreldur ella systkin• álvarsliga sjúkt foreldur ella systkin• mist barn/pinkubarnPoddvarpFilmsbrotMín søgaKjattiðTíðindiTíðindabrævStuðla BeranumStuðulsgávaMinnisgáva í samband við jarðarferðSkráset teg sum lim í BeranumSamband
text: #000000
text: Hvat er BerinStarvsfólkTagnarskylda og fráboðanarskyldaHer húsast vit
text: #000001
text: • mist foreldur ella systkin• álvarsliga sjúkt foreldur ella systkin• mist barn/pinkubarn
text: #000002
text: Berin virkar fyri, at børn og foreldur í sorg, sum frá líður, gerast betur før fyri at handfara sorgina og á tann hátt hava størri møguleika fyri aftur at fáa eitt gott og innihaldsríkt lív, har tey mennast og læra at liva við sorgini.
text: #000004
text: børn og ung, sum hava mist foreldur ella systkin.børn og ung, sum hava álvarsliga likamliga sjúk foreldur ella systkin.foreldur, sum hava mist barn/pinkubarn.
text: #000008
text: børn og ung í aldrinum 0-29 ár.foreldur, sum hava mist barn frá móðurlívi og til og við 29 ár.
text: #000010
text: Søgan hjá Beranum byrjar í 2002 við at Anna Dalsgaard, lærari og Jóngerð Poulsen, heilsufrøðingur í sínum dagliga arbeiði, sóu, at tørvur var á tiltøkum fyri børn, ið høvdu mist foreldur við deyða. Í mars 2003 stovnaðu tær ́Sjálvhjálparbólkar fyri børn og ung, sum hava mist foreldur`. Avgjørt var, at talan skuldi vera um eitt landsfevnandi og tvørfakligt tilboð. Í august 2003 byrjaði Oddvør Poulsen, námsfrøðingur, sum bólkaleiðari. Frá 2004 vóru fýra bólkaleiðarar og tilboðið varð víðkað til eisini at fevna um børn, sum høvdu mist systkin. Eisini vóru einstøk bólkatilboð fyri vaksin. Sama ár var hugskotsfundur og felagsskapurin varð navngivin Berin.
text: #000011
text: “Tá tað sær svartast út, ber til at leita eftir glottum”
text: #000015
text: Í Beranum starvast Oddvør Poulsen, dagligur leiðari og Frida Poulsen, sálarfrøðingur og Lív Højsted Horsdal, løggildur sálarfrøðingur. Harumframt er Berin samansettur av einum tvørfakligum toymi av eksternum bólkaleiðarum við viðkomandi útbúgvinum, førleikum og eftirútbúgvingum innan sorg og kreppu.
text: #000017
text: Í løtuni eru umleið 30 børn og ung knýtt at aldursbýttum bólkum í Beranum. Harumframt skipar Berin fyri bólkum fyri foreldur, sum missa børn og fyri børn, sum hava álvarsama sjúk foreldur.
text: #000018
text: Berin veitur eisini vegleiðing og ráðgeving til avvarðandi og fakfólk umvegis teldupost, telefon og persónligar viðtalur. Harumframt arbeiðir Berin við fyribyrgjandi og kunnandi virksemi og hava eitt nú við jøvnum millumbili framløgur á skúlum og stovnum. Eisini vitja vit viðhvørt í skúlaflokkum hjá børnum, ið eru knýtt at Beranum. Hetta fyri at økja um forstáilsi hjá floksfelagum og lærarunum, har vit vegleiða í, hvussu tey best kunna stuðla barninum, ið hevur mist.
text: #000019
text: Síðan 2013 hevur verið skipað fyri einum árligum, afturvendandi tiltaki á Føroya Fólkaháskúla, har øll, sum hava verið knýtt at Beranum, hava møguleika fyri at hittast aftur og at luttaka saman við síni familju. Á skeiðnum er pláss fyri gaman og álvara. Dugnaligir verksstaðsleiðarar skipa fyri kreativum verkstøðum, har tað eisini er møguleiki fyri at arbeiða á ein øðrvísi hátt við tonkum og kenslum í standast av sorgini. Skipað verður fyri framløgum, har ung og vaksin, ið hava mist, greiða frá síni søgu. Eisini hava fakfólk her varpað ljós á viðkomandi evni. Rúm er eisini fyri skemti og undirhaldi – t.d. tónleiki, dansi og spølum.
text: #000022
text: Í 2015 varð fyri fyrstu ferð skipað fyri Kafékvøldi fyri ung. Endamálið við tiltakinum er, at ung fáa høvi at hittast og práta við onnur ung í líknandi støðu. Tiltakið er fyri ung í aldrinum 16-28 ár, ið hava mist ein av sínum nærmastu, ella kenna onkran, sum hevur mist – t.d. vinfólk, floksfelagar ella unnusta/unnustu. Kafékvøldini eru eitt afturvendandi tiltak, har ymisk viðkomandi evni um at missa verða á skránni.
text: #000023